Zwee Schraube, zwee Muttere  Reperatursatz fers Mercedesauto  unn zwee unn zwee  unn net inschlofe!  määnt e Gruppeleiter in de Behinnertewerkstatt  Zwee Buwe  in Auschwitz  sie han Israel unn Selig gheeß  sinn vor fascht sechzich Johr  in Auschwitz vegast worr  So stehts in meiner Zeitung  wo ich les in de Paus vum Schaffe  Zwee Schraube, zwee Muttere  unn mei Nochber in de Behinnertewerkstatt  määnt des wär doch e leichter Dot gwest